Врз основа на член 13, член 24 став 1 и став 3 и, член 54 став 1 од ЗОУП („Службен весник на Република Македонија“ бр.124/2015), член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 01-842/1 од 15.12.2021 година, постапувајќи по Барањето за пристап до информации од јавен карактер поднесено од И. И. од Битола, по предметот Барање за пристап до информации од јавен карактер, Агенцијата за заштита на правото на слободен пристап до информациите од јавен карактер преку Службеното лице за посредување со информации од јавен карактер, на 16.08.2023 година, го донесе следното

**Р Е Ш Е Н И Е**

1. **СЕ ЗАПИРА постапката по Барање за пристап до информации од јавен карактер** од И. И. од Битола, поднесено до Агенцијата за заштита на правото на слободен пристап до информациите од јавен карактер, заведено под бр. 08-4 на 11.08.2023 година.

***О Б Р А З Л О Ж Е Н И Е***

Барателот на информации, И. И. од Битола, на 11.08.2023 година, до Агенцијата за заштита на правото на слободен пристап до информации од јавен карактер, по пошта, поднесе Барање за пристап до информации од јавен карактер, заведено во архивата на Агенцијата под бр.08-4, со кое побара, преку пошта или е-маил, да му биде доставена, во писмена форма, следната информација:

 „1. Барам информација што е превземено и дали е санкционирано непостапувањето на Имателот на ИЈК-Македонска Спортска Стрелачка Федерација -МССФ, по вашите решенија за задолжително давање на побараните ИЈК, и тоа:

- Решение бр. 08-251 од 10.10.2022 по кое МССФ до ден денес нема постапено;

- Решение бр. 08-166 од 01.07.2022 по кое МССФ до ден денес нема постапено;

- Решение бр. 08-167 од 01.07.2022 по кое МССФ до ден денес нема постапено;

- Решение бр. 08-182 од 07.07.2022 по кое МССФ до ден денес нема постапено.

2. Како конечно да ги добијам побараните информации од Имателот на ИЈК- Македонска Спортска Стрелачка Федерација-МССФ?“.

По поднесување на Барањето, Барателот со меил од 16.08.2023 година, се обрати до Агенцијата при што наведе: „Го повлекувам моето барање информација од 09,08,2023, заверено во АСПИ под број 08-4 од 11,08,2023“

Постапувајќи по наведеното Барање за пристап до информации од јавен карактер, Агенцијата за заштита на правото на слободен пристап до информациите од јавен карактер врз основа на добиениот меил утврди дека постои јасно изразена волја кај Барателот за повлекување на барањето за пристап до информации од јавен карактер и следствено на тој факт одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

 информации од јавен карактер

Петар Гајдов

Доставено до:

- барател на информацијата

- архива на Агенцијата